burgasdotpro/wikipedia huggingface dataset:
La Masia

La Masia je názov bývalého klubového centra FC Barcelona, ktoré sa nachádza v blízkom okolí Camp Nou v štvrti Les Corts v Barcelone. Je to vidiecka budova z roku 1702, ktorá mala pôvodne slúžiť ako farma. Keď bol v roku 1957 otvorený štadión Camp Nou, bola zavretá, kým sa nenašlo jej ďalšie využitie. V období prezidentovania Enrica Llaudeta bola prebudovaná a rozšírená, aby slúžila, ako oficiálne ústredie klubu, ktoré predtým sídlilo na ulici Via Laietana. Ústredie tu bolo otvorené 26. septembra 1966. 
S rastom klubu boli vybudované ďalšie kancelárie a neskôr priestory v La Masia už nestačili potrebám ústredia, ktoré bolo za prezidenta Agustína Montala presunuté do blízkosti miesta, kde dnes stojí ľadová plocha klubu. La Masia opäť nebola využívaná až do príchodu Lluíse Núňeze, keď sa stala ubytovňou pre mladých hráčov, ktorí neboli z Barcelony. Potom ako bola prebudovaná a 20. septembra 1979 začala oficiálne slúžiť ako ubytovňa. 
La Masia do roku 2010 pozostávala z dvoch poschodí a podkrovia, celkovo mal objekt 610 m2. Bola domovom pre šesťdesiat mladých hráčov (dvanásť bývalo priamo v La Masia, ostatných 48 v blízkom okolí). Súčasťou budovy bola kuchyňa, jedáleň, obývacia izba, knižnica, kancelária, kúpelne, sprchy a 4 veľké spálne so šatňami. 
Potom ako bolo vybudované nové tréningové centrum a futbalová akadémia Ciutat Esportiva Joan Gamper v Sant Joan Despí, bolo rozhodnuté, že La Masia bude počínajúc rokom 2011 prebudovaná a potom bude domovom pre všetky mládežnícke tímy FC Barcelona a nielen na tréningy, ale aj so všetkými súvisiacimi službami. 
Mnoho mladíkov, ktorí bývali v La Masia, hralo za prvý tím FC Barcelona alebo boli úspešní v iných kluboch, medzi nich patria Guillermo Amor, Josep Guardiola, Sergi Barjuán, Iván de la Peña, Carles Puyol, Xavi Hernández, Gabri García, José Manuel Reina, Víctor Valdés, Gerard Piqué, Andrés Iniesta, Sergio García, Sergio Busquets, Bojan Krkić, Cesc Fàbregas, Lionel Messi, Pedro Rodríguez a Jeffrén Suárez.
Írske národné futbalové mužstvo

Írske národné futbalové mužstvo reprezentuje Írsko na medzinárodných futbalových akciách, ako sú napríklad Majstrovstvá sveta alebo Európy.
Prvým podujatím na ktorom štartoval výber Írska boli Letné olympijské hry 1924. Doposiaľ najväčší úspech dosiahol tím na prelome 90. rokov, kedy sa dokázal pod vedením trénera Jacka Charltona kvalifikovalo na Euro aj na Majstrovstvá sveta.
Dichróman amónny

Dichróman amónny, (NH4)2Cr2O7, je chemická zlúčenina oranžovej farby, ktorá sa využíva najčastejšie v experimente "chemická sopka".
Využitie.
Dichróman amónny sa využíva najčastejšie v tzv. chemickej sopke. Je to tepelný rozklad, pri ktorom je hustota reaktantov niekoľkonásobne menšia, ako hustota produktov. Preto sa to nazýva chemická sopka.
Hassler Whitney

Hassler Whitney (* 23. marec 1907, New York, USA – † 10. máj 1989, Mount Dents Blanches, Švajčiarsko) bol americký matematik. Spočiatku sa zaoberal najmä teóriou grafov, vyvrcholením tohto obdobia v jeho tvorivej kariére je článok z roku 1935, v ktorom zaviedol pojem matroidu, ktorý je pre modernú kombinatoriku kľúčový. Neskôr sa zaoberal najmä varietami, kde je zakladateľom tzv. teórie singularít. V roku 1982 dostal Wolfovu cenu za matematiku.
Mark Grigorievič Krejn

Mark Grigorievič Krejn (), , (* 3. apríl 1907, Kyjev, Ukrajina, vtedy Ruské impérium – † 17. október 1989, Odesa, Ukrajina, vtedy Ukrajinská SSR, ZSSR) bol sovietsky matematik židovského pôvodu a významný predstaviteľ sovietskej školy funkcionálnej analýzy. Pracoval tiež v klasickej matematickej analýze, teórii operátorov a teórii reprezentácií. V roku 1982 dostal Wolfovu cenu za matematiku.
Chlorečnan draselný

Chlorečnan draselný, KClO3, je zlúčenina, ktorá sa používa v pyrotechnike. So škrobom a dusičnanmi alebo chloridmi niektorých kovov horí farebným plameňom podľa kovu:
Manažérizmus (riadenie manažérmi)

Manažérizmus (staršie aj "menežérizmus" alebo "menedžérizmus"; angl. "managerialism") je presvedčenie či názorový prúd, podľa ktorého je želateľné, aby súkromné podniky aj verejné organizácie riadili najmä manažéri, resp. systém riadenia súkromných podnikov a verejných organizácií založený najmä na manažéroch. Presnejšie definície sa rôznia.
Definície.
A) Definície ako snaha/proces prechodu: &lt;br&gt;
Manažérizmus je súbor presvedčení, ktoré podporujú názor, že manažment (najčastejšie sa myslí klasický manažment taylorovského alebo podobného typu) je najdôležitejším a najlepším prvkom dobrej správy a dobrého vládnutia, a že preto treba zveriť správu a vládnutie v organizáciách, podnikoch a štáte najmä manažérom (teda že manažérska revolúcia je žiadaným javom) a treba sa venovať zdokonaľovaniu manažmentu vo všetkých verejných aj súkromných podnikoch. 
S touto definíciou súvisí aj definícia manažérizmus ako „sociologická koncepcia, ktorá sa zaoberá vývojom, spoločenským charakterom a úlohou vrstvy manažérov v prechode k manažérskej spoločnosti" (teda v manažérskej revolúcii) 
B) Definície ako stav:&lt;br&gt;
Manažérizmus je manažérsky systém (riadenia), teda systém riadenia podnikov a štátu založený na odbornosti a nie na vlastníkoch kapitálu (teda na oddelení riadenia a vlastníctva) a/alebo nie na vplyve aktuálne vládnucej politickej strany.
Z predchádzajúcej definície nepriamo vyplýva aj ďalšia častá definícia, že manažérizmus je uplatňovanie manažérskych praktík zo súkromného sektora v iných organizáciách, najmä vo verejnej správe.
Mystery Writers of America

Mystery Writers of America je stavovská organizácia amerických spisovateľov detektívok so sídlom v New Yorku s počtom viac ako 3000 členov. Združuje väčšinu spisovateľov literatúry faktu a detektívky, vydavateľov, redaktorov, scenáristov, literárnych agentov a iných odborníkov z danej oblasti.
Organizáciu založili 26. marca 1945 v New Yorku spisovatelia Clayton Rawson, Anthony Boucher, Lawrence Treat, a Brett Halliday.
V roku 2010 predsedá organizácii spisovateľka Laura Lippmanová.
Grand Master Award.
Grand Master Award je najvyššie ocenenie udeľované organizáciou za celoživotné dielo a konzistentnú kvalitu. (Do roku 1978 sa cena odovzdávala nepravidelne.)
Západná Sahara

Západná Sahara môže byť:
Kostol svätého Františka z Assisi (Hervartov)

Kostol svätého Františka z Assisi je drevený rímskokatolícky kostol z konca 15. storočia, ktorý sa nachádza v obci Hervartov, okres Bardejov. Stojí pod vrchmi pohoria Čergov a je zasvätený svätému Františkovi z Assisi.
Ide o najstarší a najzachovalejší drevený kostol na Slovensku.
Od roku 1968 je kostol a jeho múr národnou kultúrnou pamiatkou Slovenskej republiky spolu s ďalšími 26 kostolmi ako súbor Východoslovenské drevené kostoly.
Od 7. júla 2008 je zapísaný v zozname Svetového kultúrneho dedičstva UNESCO spolu s ďalšími 7 kostolmi v kategórii Drevené chrámy v slovenskej časti Karpatského oblúka.
Stavba bola postavená v gotickom slohu. Kostol sa skladá z presbytéria, lode, sakristie a z podvežia. Jeho interiér zdobia gotické tabuľové obrazy a nástenné maľby z roku 1655 a 1805. Exteriér kostola zostal skoro nezmenený, ale interiér prešiel viacerými úpravami, ktoré mala za príčinu reformácia, rekatolizácia a barokový sloh. V 70. rokoch 20. storočia boli po reštaurovaní obnovené pôvodné maľby.
Kostolu dominuje oltár sv. Kataríny, Panny Márie a sv. Barbory, ktorý bol zrekonštruovaný v druhej polovici deväťdesiatych rokov. Medzi ďalšie pamiatky patrí neskorogotický obraz sv. Františka z Assisi, sv. Krištofa a sv. Kataríny Sienskej. Ostatné pamiatky, ako originálne krídla oltára, drevený skrinkový svätostánok zo začiatku 16. storočia a prenosný oltárik z roku 1514, sú uložené v národnom múzeu v Budapešti. Bočný oltár z roku 1524 sa nachádza v bardejovskej radnici.
Friedrich Hirzebruch

Friedrich Ernst Peter Hirzebruch (* 17. október 1927, Hamm, Nemecko – † 27. máj 2012) bol nemecký matematik. Zaoberá sa predovšetkým topológiou, komplexnými varietami a algebrickou geometriou. V roku 1988 dostal Wolfovu cenu za matematiku.
Libor Ebringer

Prof. RNDr. Libor Ebringer, DrSc. (* 3. február 1931, Bratislava – † 11. máj 2015, Bratislava) bol popredný slovenský mikrobiológ a pedagóg.
Medzi rokmi 19921998 bol predsedom "Československé společnosti mikrobiologické".. Jeho hlavnou špecializáciou bol výskum symbiotických vzťahov medzi mikroorganizmami a makroorganizmom.
Najcennejšie sú jeho originálne práce o nových účinkoch antibakteriálnych antibiotík na semiautonomné bunkové organely (chloroplasty a mitochondrie) a stanovenie korelácií v mechanizmoch ich účinkov na baktérie a plastidy. Tento poznatok je považovaný za významný doklad o baktériovom pôvode chloroplastov a mitochondrií, čo ho nasmerovalo aj k štúdiu rôznych evolučných otázok. Za objav tohto fenoménu sa stal nositeľom diplomu na československý objav. Pomocou tejto a ďalších metód dokázal zdravotné riziko vyplývajúce z aplikácie 5-nitro-2-furylakrylovej kyseliny v potravinárstve. Uvedená geneticky aktívna a zdravotne riziková látka sa používala najmä na stabilizáciu vín od roku 1975 napriek tomu, že svetová veda už zaraďovala nitrofurány medzi potenciálne karcinogény. Aj vďaka výdatnej pomoci jeho študentov sa túto biohazardnú látku po určitom „zápolení” podarilo zakázať . 
V rokoch 19901992 introdukoval na Slovensko problematiku probiotík, z tejto oblasti je držiteľom dvoch patentov a autorom prvého slovenského probiotického preparátu Enterococcus forte + selén (vyrábal IVAX Pharmaceuticals). Zaviedol tiež originálnu výrobu prvých napolitánových tyčiniek s aktívnymi probiotickými baktériami s obchodným názvom Dr. Ebi (vyrábal IDC Holding - Pečivárne Sereď ). Od roku 2002 sa venoval najmä probiotickým vlastnostiam tradičnej bryndze, o ktorej dokázal, že sa vyznačuje vzácnymi zdravotne prospešnými vlastnosťami. Ebringer je považovaný za vášnivého propagátora pôvodnej, salašníckej bryndze a zdravotného významu mlieka a mliečnych produktov.
Lars Hörmander

 Lars Valter Hörmander (* 24. január 1931, Mjällby, Švédsko – † 25. november 2012, Lund, Švédsko) bol švédsky matematik, ktorý výrazne prispel k teórii lineárnych parciálnych diferenciálnych rovníc, o ktorej napísal aj viacero knižných diel, pravdepodobne najznámejšie je štvorzväzkové dielo "Analysis of Linear Partial Differential Operators I–IV". Je nositeľom Fieldsovej medaily (1962) a Wolfovej ceny za matematiku (1988).
Alberto Calderón

Alberto Pedro Calderón (* 14. september 1920, Mendoza, Argentína - † 16. apríl 1998, Chicago, Illinois, USA) bol argentínsky matematik. Zaoberal sa predovšetkým parciálnymi diferenciálnymi rovnicami a singulárnymi integrálnymi operátormi. O singulárnych integrálnych operátoroch, spoločne so svojím školiteľom, Antonim Zygmundom, dokázal dôležitý výsledok, známy ako Calderónova-Zygmundova lema. Je nositeľom viacerých vedeckých ocenení, okrem iného Wolfovej ceny za matematiku za rok 1989.
Banditenstreiche

Banditenstreiche je opereta, ktoru skomponoval Franz von Suppé. Libreto napísal Ludwig Bender. Premiéra sa konala 27. aprila 1867 v Carl Theater vo Viedni.
Obsah.
I. dejstvo.
Mladý zaľúbený pár, Lýdia a Gaetano, by sa radi zosobášili, ale lakomý Lýdiin otec Babbeo nechce podpísať svadobnú zmluvu. Jemu by sa ako zať viac pozdával bohatý Lelio, takže svadbu nakoniec odvolá. Stella poradí Gaetanovi, aby poprosil o pomoc Malandrina, šéfa miestnych banditov. 
Malandrino sa vkradne do mesta prezlečený za sluhu a od mestského pisára Spaccamontiho sa dozvie o chystanej bohatej svadbe, v ktorej vidí nádej na bohatú korisť. Aby si uľahčil prácu, naivného Spaccamontiho pošle aj s policajtmi s falošnou zámienkou do hôr.
Gaetano stretáva Maladrina a povie mu o svojich problémoch. Taktiež mu prezradí, že jeho bohatý sok má onedlho pricestovať do prístavu. Malandrinovi sa maska šľachetného ochrancu páči a v konečnom dôsledku sa mu hodí do jeho plánov...
II. dejstvo.
Babbeo posiela učiteľa Tondola do prístavu, aby tam privítal prichádzajúceho Lelia. Cestou ho prepadnú banditi a Malandrino sa zahrá na jeho záchrancu. Tak sa mu podari presvedčiť vystrašeného a vďačného Tondola, aby mu pomohol olúpiť Lelia. Leliovi nielenže zoberú zlato, ale Malandrino si s ním vymení šaty a nechá ho odviezť do väzenia. Prezlečený za Lelia je srdečne privítaný Babbeom. Získa od neho aj 1000 dukátov za polapenie banditu.
Keď je Lýdia ubezpečená o tom že Malandrino im pomôže, tvári sa že nového ženícha akceptuje. Stella sa zaľúbi do uväzneného Lelia, ktorého považuje za Malandrina. 
III. dejstvo.
Na druhý deň môže Malandrino uskutočniť svoj plán. Privedie si svojich kumpánov, vydávajúcich sa za Leliovych priateľov. Prichádza však Spaccamonti, ktorý medzitým zistil, že vo väzení nesedí veliteľ banditov, ale Lelio a skutočným veliteľom banditov je podľa jeho názoru Tondolo! V tom Malandrino odkryje svoje inkognito a so zbraňou v ruke si vynúti sobáš Gaetana a Lýdie, pričom im daruje aj peniaze ako veno. Ani láske Stelly a Lelia už nič nestojí v ceste. Ako korisť si banditi zoberú šperky prítomných hostí ...
FC Barcelona C

Fútbol Club Barcelona C bol druhým rezervným tímom FC Barcelona, ktorý bol 2. júla 2007 zrušený, svoje zápasy hrával na štadióne Mini Estadi, v tesnej blízkosti Camp Nou.
Bol založený v roku 1967 ako amatérsky tím a názov "FC Barcelona C" prijal až v roku 1993. 
Na rozdiel od systému, ktorý funguje v Anglicku, v Španielsku hrajú rezervné tímy v tej istej futbalovej pyramíde ako ich materské kluby. Samozrejme rezervné tímy nemôžu postúpiť do tej istej divízie ako ich materský tím alebo iný rezervný tím klubu. 
FC Barcelona C naposledy hrala v Tercera División, čo je štvrtá úroveň španielskej ligy a nemohla postúpiť do vyššej súťaže, Segunda División B, nakoľko túto súťaž hralo klubové béčko, FC Barcelona Atlètic. Po sezóne 2006/07, keď FC Barcelona Atlètic vypadla zo Segunda División B do Tercera División, sa prezident klubu Joan Laporta rozhodol ho neprihlásiť do katalánskej regionálnej súťaže a klub rozpustil.
Anna Servická

Anna Servická, vystupujúca ako aj Hanka Servická (* 9. október 1962, Kružlovská Huta, Kružlov, okres Bardejov) je rusínska speváčka rusínskych a šarišských ľudových a duchovných piesní. Bývalá speváčka v Poddukelskom ukrajinskom ľudovom súbore PUĽS.
Mária Mačošková

Mária Mačošková (* 30. marec 1940, Potôčky) je speváčka ľudových piesní.
Podľa portálu "osobnosti.sk" patrí k najvýznamnejším osobnostiam kultúrneho života Rusínov na Slovensku. V rokoch 1956–1995 spievala v Poddukelskom umeleckom ľudovom súbore.
Vladimír Kinder

Vladimír Kinder (* 14. marec 1969) je bývalý slovenský futbalový reprezentant. Hrával na pozícií obrancu. Od roku 2006 bol predsedom klubu a hrajúcim asistentom trénera v klube PŠC Pezinok.
Po viacerých úspechoch v drese Slovana prestúpil začiatkom roku 1997 do anglického klubu Middlesbrough FC. Trénerom klubu bol vtedy Bryan Robson a prestupová suma bola 1 milión libier. Stal sa tak prvým slovákom, ktorý hral v FA Premier League.
Neskôr hrával za české Drnovice a Petržalku. V roku 2003 prestúpil do rakúskeho druholigového klubu SC Untersiebenbrunn, ktorý mal ambície postúpiť do najvyššej súťaže. Klub však dosiahol len štvrté miesto a kvôli následným finančným problémom sa ho Kinder rozhodol opustiť. Nasledujúcu sezónu pôsobil v regionálnom rakúskom klube ASK Schwadorf, ktorý v dôsledku nového sponzora (Trenkwalder) a zlepšenej finančnej situácií angažoval Kindera a ďalších známych futbalistov.
Reprezentoval v jednom zápase. Bolo to 16. marca 1993 proti Faerským ostrovom, kedy nastúpil v 54. minúte ako striedajúci hráč na miesto Kuku. V drese Slovenska odohral celkovo 39 stretnutí, v ktorých zaznamenal jeden gól (v priateľskom zápase proti Chorvátsku).
V januári 2008 sa stal hlavným trénerom béčka Slovana Bratislava.
John Willard Milnor

John Willard Milnor (* 20. február 1931, Orange, New Jersey, USA) je americký matematik. 
Zaoberá sa predovšetkým diferenciálnou topológiou, K-teóriou a dynamickými systémami. Je tiež známy ako autor viacerých vplyvných kníh. Je jedným z iba štyroch matematikov ktorí majú súčasne Fieldsovu medailu (1962), Wolfovu cenu za matematiku (1989) a Abelovu cenu (2011).
Čchen Sing-šen

Čchen Sing-šen (tradičná čínština 陳省身; zjednodušená čínština 陈省身; ; ang. "Shiing-Shen Chern") (* 26. október 1911, Ťia-sing, Če-ťiang, Čína - † 3. december 2004, Tchien-ťin, Čína) bol čínsky matematik, ktorý podstatnú časť svojho života prežil v USA. Významný je najmä jeho prínos v oblasti diferenciálnej geometrie. Je nositeľom Wolfovej ceny za matematiku (1983/4).
Peter Lax

Peter David Lax (* 1. máj 1926, Budapešť, Maďarsko) je americký matematik židovského pôvodu narodený v Maďarsku. Pracuje najmä v rôznych oblastiach aplikovanej matematiky a matematickej fyziky, ako sú napr. integrovateľné systémy, prúdenie tekutín, solitónová fyzika, alebo vedecké výpočty. Je nositeľom viacerých vedeckých ocenení, napr. Wolfovej ceny za matematiku (1987), Wienerovej ceny (1975), či Abelovej ceny (2005).
Kijoši Itó

Kijoši Itó (jap. 伊藤 清; ang. "Kiyoshi Itō") (* 7. september 1915, Inabe, Japonsko - † 10. november 2008, Kjóto) bol japonský matematik. 
Bol tvorcom teórie, dnes známej ako Itóov počet (prípadne "Itóov kalkul"). Jej základným konceptom je tzv. Itóov integrál a základnou vetou tzv. Itóova lema. Ide o teóriu, ktorá rozširuje metódy klasickej matematickej analýzy (diferenciálny a integrálny počet) na stochastické procesy, akým je napr. Brownov pohyb. Táto teória má viaceré aplikácie, najpodstatnejšie asi vo finančnej matematike. Itó je nositeľom Wolfovej ceny za matematiku za rok 1987.
Ennio De Giorgi

Ennio De Giorgi (* 8. február 1928, Lecce, Taliansko – † 25. október 1996, Pisa) bol taliansky matematik, ktorý sa zaoberal predovšetkým matematickou analýzou, konkrétne minimálnymi plochami a parciálnymi diferenciálnymi rovnicami. 
Bol nositeľom Wolfovej ceny za matematiku za rok 1990.
Robert Langlands

Robert Phelan Langlands (* 6. október 1936, New Westminster, Britská Kolumbia, Kanada) je kanadský matematik. Jeho práca v oblasti automorfických foriem a teórie reprezentácií mala veľký vplyv na teóriu čísel. Je nositeľom viacerých vedeckých ocenení, vrátane Wolfovej ceny za matematiku za rok 1995/6.
Ilia Iosifovič Piateckij-Šapiro

Ilia Iosifovič Piateckij-Šapiro () (* 30. marec 1929, Moskva, Rusko, vtedy ZSSR – † 21. február 2009, Tel Aviv, Izrael) bol ruský matematik. Zaoberal sa predovšetkým analytickou teóriou čísel, reprezentáciami grúp, algebrickou geometriou, automorfickými formami a teóriou L-funkcií. Je nositeľom Wolfovej ceny za matematiku za rok 1990.
John Griggs Thompson

John Griggs Thompson (* 13. október 1932, Ottawa, Kansas, USA) je americký matematik. 
Je známy predovšetkým vďaka svojej práci v oblasti teórie konečných grúp. Je nositeľom veľkého množstva vedeckých ocenení, najvýznamnejšie sú Fieldsova medaila (1970), Wolfova cena za matematiku (1992) a Abelova cena (2008).
Stephen Smale

Stephen Smale (* 15. júl 1930, Flint, Michigan, USA) je americký matematik, nositeľ dvoch významných ocenení v odbore: Fieldsovej medaily (1966) a Wolfovej ceny za matematiku (2007). Roku 1996 tiež obdržal americké Národné vyznamenanie za vedu.
Bol profesorom matematiky na Kalifornskej univerzite v Berkeley (1960-61, 1964-1995). Spočiatku sa venoval najmä topológii (h-bordizmus, aplikácia Morseovej teórie do ekonómie), neskôr tzv. dynamickým systémom (na tomto poli zase hojne aplikoval do oblasti informatiky). Roku 1998 zverejnil text, ktorý definuje 18 matematických problémov, ktoré bude musieť vyriešiť 21. storočie, známe sú dnes ako Smaleove problémy. Známa je jeho zbierka minerálov, o ktorej vydal aj knihu: "The Smale Collection: Beauty in Natural Crystals".
Hillel Furstenberg

Hillel Furstenberg (* 29. september 1935, Berlín, Nemecko), známy aj ako Harry Furstenberg, je izraelský matematik. Je známy predovšetkým ako priekopník aplikácie teórie pravdepodobnosti a ergodickej teórie v oblastiach teórie čísel a Lieových grúp. Je tiež autorom topologického dôkazu nekonečnosti množiny prvočísel. Je nositeľom Wolfovej ceny za matematiku (2006/7).
Šamanka (singel)

„Šamanka“ je druhým singlom z platinového albumu "Exoterika" speváka Mira Jaroša.
Vznik.
Nahrávka vznikla v Izraeli a stala sa druhým Jarošovým singlom z albumu "Exoterika". Napísal ju Gerry Wlodawsky. Pôvodná verzia bola v hebrejčine naspievaná speváčkou Saharou. Slovenský text neskôr napísal Daniel Hevier. Skupiny venujúce sa orientálnym tancom na ňu často pripravovali vlastné choreografie.
Videoklip.
Spevákov prvý videoklip sa točil na Ľubovnianskom hrade kde Miro spolu s tanečníkmi tancujú v tajomných chodbách pod hradom. V ďalšej scéne Miro spí a trápia ho nočné mory. Neznáma šamanka Mira provokuje a ten ju hľadá v tme, na cestu si svieti horiacou fakľou.
Po prebudení v závere videoklipu nachádza Miro v perinách záhadný amulet, ktorý mala počas klipu u seba tajomná žena (stvárnila ju Veronika Koščová). Videoklip patril krátko po uvedení k najhranejším na hudobnej stanici Music Box a niekoľkokrát vyhral hitparádu na STV.
Olbia

Olbia je mesto s približne 54 000 (2009) obyvateľmi v severovýchodnej Sardínii (Taliansko), v Gallura sub-regióne. Mesto Olbia sa volalo v rímskej dobe, "Civita" v stredoveku "Giudicati" a Terranova Pausania pred rokom 1940. Od obdobia fašizmu sa mesto volá Olbia.
S mestom je spojený aj citát z filmu Maléry pán účtovníka (Fantozzi).
IPad

iPad je tablet, ktorý vyvinula firma Apple Inc. 1. generáciu predstavili na konferencii 27. januára 2010 a na pulty sa dostal v marci. Disponuje multidotykovým rozhraním, tlačením dokumentov, prehrávaním zvuku, fotosnímok a videonahrávok, prehľadávaním internetu a dá sa na ňom spustiť väčšina aplikácií pre operačný systém iOS (predtým iPhone OS). Tablet má 9,7-palcový (25 cm) farebný LCD displej s LED podsvietením a využíva virtuálnu klávesnicu na zadávanie textu. 
2. marca 2011 Apple predstavil 2. generáciu tabletu - iPad 2 (s dvoma kamerami, dvojjadrovým čipom A5 a pod.). Na pulty sa dostal 11. marca 2011. 7. marca 2012 Apple predstavil 3. generáciu tabletu - The new iPad (Nový iPad), ktorý sa na pulty dostal 17. marca 2012 (len vo vybraných krajinách).
Technické špecifikácie.
Prídavné zariadenia.
Apple sprístupní nasledovné zariadenia:
Trapani

Trapani (sicílsky: Trapani) je mesto na západnom pobreží talianskeho ostrova Sicília. Je to hlavné mesto rovnomennej provincie. 
Mesto, ktoré je dodnes dôležitým rybárskym prístavom a hlavnou vstupnou bránou k blízkym Egadským ostrovom založili starovekí Elymovia. Pôvodné antické meno mesta bolo "Drépanon", čo je grécky výraz pre kosák.
Neďaleké letisko Trapani Birgi Airport je vďaka prítomnosti leteckej spoločnosti Ryanair tretie najrušnejšie na Sicílii, s letmi na letiská London-Luton, Paris Beauvais, Charleroi, či na bratislavské letisko M. R. Štefánika.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Sprievodca Trapani na hotelove.sk 
Cestovateľské informácie o návšteve
Jaskyne Aggteleckého krasu a Slovenského krasu

Jaskyne Slovenského a Aggteleckého krasu boli na základe spoločného nominačného projektu Slovenska a Maďarska zapísané na zoznam SvPD v roku 1995. V roku 2000 bola k pôvodnému projektu zapísaná Dobšinská ľadová jaskyňa. Súčasťou SvPD sú všetky jaskyne Slovenského a Aggteleckého krasu. 
V súčasnosti je na predmetnom území známych viac než 1550 jaskýň, z čoho vyše 1300 (stav k 1. 10. 2015) sa nachádza na území Slovenska.
Na zozname sa nachádzajú len vybrané reprezentatívne lokality.
Statočné srdce

Statočné srdce () je film natočený v roku 1995 podla historickej udalosti, najznámejšej Škótskej vojny za nezávislosť. Film nie je celý podľa skutočných udalostí a dej je v niektorých smeroch pozmenený.
Dej.
Hlavný hrdina William Wallace, jeden z najznámejších škótskych hrdinov, ktorého si vo filme zahral Mel Gibson sa tajne oženil s Murron MacClannoughs, pretože nechcel dovoliť Právo prvej noci, ktorú si vtedy uplatňovala šľachta. Sir William Heselrig, anglický guvernér mesta Lanark, v snahe chytiť Wallacea zajal a neskôr popravil Murron MacClannoughs. V máji 1297 sa Wallace pomstil a Heselriga zabil. Toto rozpútalo veľké povstanie voči anglickej šľachte ktorá okupovala škótske územie.
Prvá väčšia bitka bola Bitka pri moste Stirling Bridge, no vo filme sa bitka odohrala na lúke - škótski povstalci tu porazili anglickú jazdu a neskôr aj zvyšok vojska. William Wallace bol po tomto víťazstve pasovaný za rytiera a strážcu škótskeho ľudu.
Wallace so svojim vojskom napadol Anglicko, konkrétne mesto Yorkshire, ktoré aj dobyl. Anglický kráľ za ním vyslal posla - synovu manželku - kráľovnú. Tá mu ponúkla v mene kráľa pozemky, majetok a zlato, no Wallace to neprijal. Kráľ už vtedy poslal po vojská. Kráľovná poslala Williamovi správu o jeho plánoch a tak sa Wallace na útok mohol pripraviť. Wallacea v bitke ale dvaja spojenci zradili a po jeho útoku bojové pole opustili. Škóti boli porazení.
William sa vo filme neskôr pomstil obidvom zradcom. Jeho vojsko bolo skoro celé zničené a tak sa chcel spojiť a dohodnúť s jedným škótskym šľachticom. Ten ho zradil a samotného Wallacea zajali. Mučili ho a žiadali, aby sa poddal anglickej korune a prosil o milosť. Wallace, odhodlaný nepodľahnúť a nevzdať sa svojich ideí, pri poprave z posledných síl vykríkol slovo "sloboda", za ktorú vo filme ale aj v skutočnosti bojoval.
Na konci filmu sa posledná skupina škótov postavila anglickému vojsku, kde šli za svoju slobodu na smrť.
CD Condal

Club Deportivo Condal bol španielsky futbalový klub so sídlom v Barcelone, v Katalánsku. Svoje zápasy hrával na štadióne Les Corts. V sezóne 1956/57 hral v najvyššej španielskej futbalovej súťaži, Primera División.
História.
SE Industrial Espanya.
Klub "Societat Esportiva Industrial Espanya" bol založený 1. augusta 1934 a pôvodne bol športovým klubom továrne s tým istým názvom a jeho hráči nosili dresy s modrými a bielymi zvislými pásmi. Túto továreň vlastnila rodina "Josepa Antoniho de Alberta", ktorý bol v roku 1943 krátko prezidentom FC Barcelona. Počas jeho úradovania sa klub "Societat Esportiva Industrial Espanya" stal rezervou FC Barcelona a začal hrávať svoje zápasy na štadióne Les Corts.
Spočiatku hral v regionálnych súťažiach, ale v roku 1950 postúpil do Tercera División a následne v roku 1952 do Segunda División. V sezóne 1952/53 skončil na druhom mieste v Segunda División, ako aj neskoršej baráži o postup do Primera División, ale nemohol postúpiť, keďže bol rezervným tímom FC Barcelona.
CD Condal.
Po víťazstve v baráži o postup do Primera División v roku 1956 sa klub "Societat Esportiva Industrial Espanya" osamostatnil od FC Barcelona a premenoval na "Club Deportivo Condal". Klubové dresy boli modré s dvoma bielymi diagonálnymi pásmi. Po osamostatnení klubu bolo možné, aby postúpil do Primera División. V najvyššej súťaži sa však udržal iba jednu sezónu a v roku 1957 zostúpil do Segunda División. V roku 1968 sa opätovne spojil s FC Barcelona a stal sa rezervným tímom "blaugranas". Prezident FC Barcelona Agustí Montal sa v roku 1970 rozhodol zlúčiť "CD Condal" s mládežníckym tímom "Atlètic Catalunya" a vytvoriť nový klub s názvom "Barcelona Atlètic", čím klub CD Condal zanikol.
Zážitková gastronómia

Zážitková gastronómia je pojem v gastronómii, ktorý hovorí o tom, že hosť sa do reštaurácie nechodí len najesť ale tiež zabaviť.
Sociológovia vychádzajú z predpokladu, že zvyšovaním životnej úrovne, vysokej vzdelanosti, sociálneho blahobytu, rovnako ako aj skracovanie pracovného času vedú k tomu, že tlak existenčných starostí zohráva stále menšiu a menšiu úlohu. Spoločne so stúpajúcimi príjmami sa stáva centrom potrieb človeka priestor pre osobné zážitky.
Dnes je považovaný zážitok za všeobecný tovar a tak sa s ním tiež nakladá. Nestačí sa už podnikateľovi v gastronómii zaoberať len ponukou jedál a nápojov, dnešný hosť chce viac, chce sa predovšetkým baviť. Ľudia potrebujú niečo, o čom môžu viesť rozhovor. Zamestnanci sa musia považovať za stálych hostiteľov svojej vlastnej párty. Byť len obslúžený je možné kdekoľvek.
Zážitková gastronómia sa môže prirodzene odvíjať od mimoriadnych výkonov kuchárskeho umenia. Skladá sa však ešte z mnohých iných nemenej dôležitých prídavných bodov.
Je preukázateľné, že zážitková gastronómia nie je žiadnou zbraňou hospodárskeho úspechu a je možné sa aj bez nej stať úspešným . Je potrebné zdôrazniť, že šancou na prežitie pre každý podnik je dodržovanie hygieny, bezpečnosti práce, spol. chovania, hospodárenia a ďalších elementárnych zásad pohostinnosti. Nebolo by úspešné robiť zážitkovú gastronómiu s neúmerne vysokými nákladmi a veľkým počtom zamestnancov.
Typy zážitkovej gastronómie.
Gastronomické akcie, na ktoré reštaurácie lákajú inou ponukou jedál a nápojov doplnených o ďalšie detaily ako je napr. hudba, výzdoba a iné prekvapenia pre hosťa. Bývajú to napríklad: Zabíjačkové hody, Rybie hody, Dni zahraničných kuchýň, Valentínske večerné menu a pod.
Raoul Bott

Raoul Bott (* 24. september 1923, Budapešť, Maďarsko - † 20. december 2005, San Diego, Kalifornia, USA) bol americký matematik židovského pôvodu. 
Narodil sa v Budapešti, no krátko na to sa aj s rodinou odsťahoval na Slovensko, kde v Bratislave istý čas navštevoval maďarskú strednú školu. Väčšinu života však prežil v Spojených štátoch. Je známy predovšetkým vďaka svojej práci v najrôznejších oblastiach geometrie, je po ňom pomenovaných viacero matematických konceptov. V roku 2000 dostal Wolfovu cenu za matematiku.
Jean-Pierre Serre

Jean-Pierre Serre (* 15. september 1926, Bages, Francúzsko) je francúzsky matematik. 
Zaoberá sa predovšetkým algebrickou geometriou, topológiou a teóriou čísel, ako aj komutatívnou algebrou a teóriou funkcií viacerých komplexných premenných. Je nositeľom viacerých vedeckých ocenení, predovšetkým Fieldsovej medaily (1954), Wolfovej ceny za matematiku (2000) a Abelovej ceny (2003).
Staré bukové lesy a bukové pralesy Karpát a iných regiónov Európy

Staré bukové lesy a bukové pralesy Karpát a iných regiónov Európy () je sústava území pôvodne na slovenskej a ukrajinskej strane Karpát a od roku 2011 aj v Nemecku. Celková rozloha 10 území je a rozloha ochranného pásma (nie je súčasťou Svetového dedičstva).
Pralesy sa rozkladajú na osi smerom z Rachivského masívu (Huculské Alpy) a pohoria Čornohora na Ukrajine ďalej na západ po Bukovské a Vihorlatské vrchy na Slovensku. Karpatské bukové pralesy sa nachádzajú na pozemkoch Lesov SR.
Slovenské a ukrajinské lesné porasty boli zapísané v roku 2007 pod názvom "„Karpatské bukové pralesy“". V roku 2011 bol zápis rozšírený o 5 lokalít v Nemecku a do názvu bolo pridané "„staré bukové lesy Nemecka“". Po rozšírení zápisu v roku 2017 o lokality v ďalších 10 európskych štátoch sa názov zmenil na "Staré bukové lesy a bukové pralesy Karpát a iných regiónov Európy".
AS-203

AS-203 (alebo SA-203, Apollo 2) bola druhá misia nosnej rakety Saturn IB v rámci programu Apollo. Úlohou bolo otestovať druhý stupeň rakety v beztiažovom stave. Štart sa konal 5. júla 1966 na štartovacom komplexe LC 37B na Cape Canaveral Air Force Station. Druhý stupeň S-IVB bol vynesený na nízku obežnú dráhu a po štyroch obehoch bol zničený pri tlakovom teste.
Ciele misie.
Hlavným cieľom bolo otestovať druhý stupeň S-IVB rakety Saturn IB, najmä správanie sa paliva v beztiažovom stave. Dôvodom tohoto testu bol fakt, že stupeň S-IVB mal byť použitý na navedenie kozmickej lodi Apollo na prechodovú dráhu k Mesiacu. Inžinieri preto potrebovali vedieť, čo sa v nádržiach deje. Preto boli do nádrží umiestnené dve kamery a 83 senzorov na snímanie rôznych veličín. Pri tomto lete raketa neniesla loď Apollo, ani iný náklad.
Prípravy pred štartom.
Misia AS-203 sa konala pred misiou AS-202, pretože kozmická loď Apollo pre AS-202 nebola pripravená načas. Súčasti rakety boli na Cape Canaveral dopravené počas apríla 1966. Predletové testy sa potýkali s podobnými problémami s elektronikou ako pri predchádzajúcej misii. V júli 1966 boli na Cape Canaveral hneď tri rakety Saturn. Na štartovacom komplexe LC-39 bola maketa Saturnu V v plnej veľkosti, na štartovacom komplexe LC-34 bol Saturn IB pripravený na misiu AS-202 a na štartovacom komplexe LC-37 bol pripravovaný Saturn IB na misiu AS-203.
Priebeh letu.
Štart sa podaril na prvý pokus 5. júla 1966 o 14:53 UTC. Druhý stupeň S-IVB a prístrojové sekcie IU boli vynesené na obežnú dráhu s apogeom 212 km a sklonom 31.94°. Druhý stupeň bol počas letu odstavený a potom znovu úspešne reštartovaný. Druhý pokus mal určiť maximálne namáhanie, ktoré je schopný vydržať. Nádrže preto boli natlakované pomocou palubného tlakovacieho systému. Pri teste boli nádrže natlakované veľmi, a tlak celý stupeň roztrhal. Aj napriek jeho deštrukcii bola misia označená ako splnená a S-IVB ako pripravený na let na Mesiac.
M3 (linka budapeštianskeho metra)

M3 alebo „Észak–déli metró“ (), hovorovo Kék metró () je treťou a najdlhšou linkou budapeštianskeho metra. Leží v peštianskej časti mesta a spája stanicu Újpest-központ na severe so stanicou Kőbánya-Kispest na juhu. Prvá časť trasy Deák Ferenc tér – Nagyvárad tér bola otvorená v roku 1976. V súčasnosti je dlhá a nachádza sa na nej 20 staníc.
História.
Prvé plány na na výstavbu tretej linky metra existovali už v roku 1963, jeho stavba začala v roku 1970, prvá časť pozostávajúca zo šiestich staníc bola otvorená v roku 1976. Južným smerom bola doplnená o ďalších päť staníc v roku 1980 a severným v rokoch 1981, 1984 a 1990 o deväť staníc, tak dosiahla súčasných 20 staníc, a dĺžku čím sa stala najdlhšou linkou metra v Budapešti.
M3 beží v smere sever-juh (presnejšie, od severovýchodu na juhovýchod). Prestupná stanica s M1 a M2 je na námestí Deák Ferenc tér a prestupový bod s linkou M4 je na stanici Kálvin tér. Od 4.11.2017 prebehla rekonštrukcia linky v troch etapách, najskôr severná, potom južná časť a v poslednej etape stredná časť. Rekonštrukcia sa týkala koľajiska aj jednotlivých staníc. Rekonštrukcia bola ukončená 22.5.2023. 
Vozový park.
Na linke premávajú rekonštruované sovietske vozne typu 81-717.2K/714.2K, prezývané Panda. Vozne majú bielo-čierny náter. V minulosti tu premávali staré sovietske vozne typu Ev (u nás známe ako Ečs), 81-71 a ich modifikácie. Staré vozne majú tmavomodrý náter.
Ladislav Molnár

Ladislav Molnár (* 12. september 1960, Smolenice) je bývalý slovenský futbalový brankár a futbalový tréner. Ako hráč dosiahol viaceré úspechy v drese Slovana a 1. FC Košice. Ako tréner sa preslávil impulzívnym správaním a počas svojho pôsobenia v Dukle Banská Bystrica, dokázal v sezóne 2003/04 doviesť klub ako nováčika na druhé miesto v lige.
Coevorden

Coevorden je mesto v severovýchodnom Holandsku v provincii Drenthe. Počas reorganizácie okresov v provincii v roku 1998 sa Coevorden zlúčil do rovnomenného okresu spolu s mestami Dalen, Sleen, Oosterhesselen a Zweeloo.
Coevorden získal mestské práva v roku 1408.
Je pravdepodobné, že mesto Coevorden dalo nepriamo meno kanadskému mestu Vancouver, ktoré je pomenované po britskom kapitánovi a prieskumníkovi Georgeovi Vancouverovi. Jeho predkovia a ich rodinné meno mohli prísť do Anglicka z Holandska "z Coevordenu" (van Coevorden &gt; Vancoevorden &gt; Vancouver).
Mishtagea

„Mishtagea“ je štvrtým singlom z platinového albumu "Exoterika" speváka Mira Jaroša.
Vznik.
„Mishtagea“ (Zošaliem) rieši vzťah muža, ktorého opustila žena a má veľkú túžbu sa k nej vrátiť. Autorom hudby je Barak. Kvôli tejto nahrávke podal v roku 2006 Barak žalobu, v ktorej tvrdí, že nahrávka bola na album zaradená bez jeho súhlasu a jeho meno nebolo správne uvedené. Pod ťarchou dôkazov žalovanej strany Barak neskôr svoju sťažnosť stiahol. Pieseň „Mishtagea“ bola jediným dvojjazyčným singlom z albumu "Exoterika".
Na chvíľu

„Na chvíľu“ je tretí singel z platinového albumu "Exoterika" speváka Mira Jaroša.
Vznik.
Pôvodná verzia nahrávky pod názvom „Na krídlach“ vznikla v Žiline v nahrávacom štúdiu Mira Valoviča, neskôr pieseň pretextoval Daniel Hevier a Gerry Wlodawsky s Vaitom Waymanom dotvorili jej refrén. Text piesne zachytáva detstvo, život, nesplnené túžby a lásky speváka. Patrí k najosobnejším a najemotívnejším skladbám na albume. Gitaru do skladby nahral izraelský gitarista Avi Singolda.
Videoklip.
Videoklip sa natáčal v januári 2006 počas niekoľkých dní v spevákovom bratislavskom byte, v Miloslavove i na starom židovskom cintoríne. Vonku husto sneží a spevák sa prechádza medzi kulisami starého talianskeho mesta (lokalita Miloslavov), stretáva sám seba ako žobráka aj seba samého ako malého chlapca. V závere klipu drží malé dieťa. V klipe taktiež účinkuje africký perkusionista Thierry, či exotický gitarista. V miestnosti im robia spoločnosť exotické papagáje. Videoklip bol v častých rotáciách na hudobnej stanici Music Box.
Website Baker

Website Baker je redakčný systém (anglicky "Content Management System" skratka CMS), je založený na programovacom jazyku PHP a databázovom systéme MySQL. Pomocou Website Bakera môžete mať internetovú prezentáciu bez znalosti programovania či HTML zručnosti. Použitie je veľmi jednoduché, perfektnú, profesionálnu webovú stránku, je možné vytvoriť v priebehu niekoľkých hodín. Jedinou požiadavkou je dostatočná zručnosť pri práci vo webovom prehliadači.
Website Baker je Open-source softvér, čo znamená, že systém môžete voľne využiť a to aj pre komerčné účely. Môžete tiež kopírovať systém a prerozdeľovať ho priateľom či známym.
Preklady.
V najnovšej verzii 2.8 "Website Baker" obsahuje 21 jazykov vrátane angličtiny (predvolená) v jadre.
Hematoencefalická bariéra

Hematoencefalická bariéra (iné názvy: hematolikvorová bariéra, krvno-mozgová bariéra) je fyziologická bariéra medzi krvným obehom a centrálnou nervovou sústavou (CNS) u všetkých štvornožcov. Slúži na udržanie podmienok prostredia v mozgu a ich oddelenie od podmienok prostredia v krvi.
Krvné kapiláry sú tvorené jednou tenkou vrstvou endotelových buniek. V CNS jednotlivé endotelové bunky kapilárnej steny priliehajú tesne k sebe a v mieste ich kontaktov sa vytvárajú tzv. tesné spojenia ("tight junctions"). Navyše zvonka na obvod kapilár tesne priliehajú pericyty - čím je pohyb látok medzi krvou a nervovým tkanivom obmedzený. Hovoríme o hematoencefalickej bariére.
Úlohou hematoencefalickej bariéry je izolovať tkanivo nervovej sústavy od krvného prúdu. Vďaka hematoencefalickej bariére do mozgu ťažšie prenikajú baktérie, toxíny, ale aj liečivá a ďalšie látky. Pri porušení bariéry sa medzi prvými príznakmi objaví edém mozgového tkaniva.
Renault Fluence

Renault Fluence je model osobného automobilu nižšej strednej triedy, ktorý vyrába francúzska automobilka Renault od roku 2009. Je založený na vozidle Renault Mégane III a nasledovník modelu Renault Mégane II.
Fluence Concept.
Renault Fluence je aj názov konceptového kupé, ktoré bolo prezentované 4. júna 2004 na Car Elegance Classic v Anglicku a na Mondial de l'Automobile 2004.
Fluence Z.E. Concept.
Renault predstavil na frankfurtskom autosalóne v roku 2009 konceptové vozidlo Renault Fluence Z.E. Concept, čo je elektrická verzia sériového modelu.
Renault Samsung Motors SM3 II.
Renault Samsung Motors SM3 II je rebadžovaná verzia Renault Fluence. Bola uvedená na autosalóne v Soule predtým, ako Fluence vo Frankfurte v rovnakom roku a predáva sa v Kórejskej republike.
Tomislav Ivančić

Mons. Dr. Tomislav Ivančić (* 30. november 1938, Davor – † 17. február 2017, Záhreb, Chorvátsko) bol chorvátsky kňaz, spisovateľ, univerzitný profesor, zakladateľ hagioterapie a predseda Centra pre duchovnú pomoc.
Zo života.
Tomislav Ivančič sa narodil roku 1938 v Davore v Chorvátsku. Po filozofických a teologických štúdiách v Záhrebe a Ríme bol roku 1966 vysvätený za kňaza záhrebskej arcidiecézy. Po tom čo získal doktorský titul na pápežskej univerzite Gregoriáne obhajobou dizertačnej práce na tému „Beznáboženské kresťanstvo u D. Bonhoefera“, sa vrátil roku 1971 do Záhrebu, aby pôsobil ako profesor na teologickej fakulte Záhrebskej univerzity. Stal sa vedúcim katedry fundamentálnej teológie a spolupracovníkom a členom mnohých redakcií domácich i zahraničných časopisov a členom Zväzu chorvátskych prekladateľov.
Jeho oblasť bádania zahŕňala filozofiu, teológiu a literatúru, najmä však duchovnú dimenziu človeka, kde odkrýval možnosti novej evanjelizácie, ako aj potrebu rozvíjania duchovnej terapie, ktorá je popri somatickej a psychiatrickej terapii nenahraditeľná pri celkovej liečbe človeka, a to najmä v oblasti duševnej patológie a závislostí. Za týmto účelom rozvinul metódu hagioterapie a roku 1990 založil Centrum pre duchovnú pomoc, ktorého bol predstaveným.
Od roku 1972 pôsobil ako katechéta študentov a zakladateľ modlitbového hnutia v chorvátskej cirkvi. Bol zakladateľom spoločnosti „G-Wort“ (Zajednica Molitva i Rječ, MiR) a zároveň vedúcim početných seminárov pre duchovnú obnovu vo vlasti i v zahraničí. Od roku 1983 bol kanonikom dómskej kapituly.
V poslednej dobe svojho života viedol vo vlasti i v zahraničí prípravu odborníkov pre duchovnú pomoc a vedúcich evanjelizačných seminárov.
Jeho odborné články vychádzajú v mnohých domácich i zahraničných časopisoch, mnohé knihy od neho sú preložené do cudzích jazykov a v nich i vydané.
Od roku 1998 do 2001 bol dekanom katolíckej teologickej fakulty Záhrebskej univerzity a roku 2001 ho zvolili za rektora tejto univerzity. V roku 1994 ho pápež Ján Pavol II. vybral za člena medzinárodnej teologickej komisie, ktorej vtedy predsedal vtedajší prefekt Kongregácie pre náuku viery, Joseph Ratzinger. Zomrel 17. februára 2017 v 78. roku života a v 51. roku kňazstva.
Bibliografia.
Napísal desiatky kníh, z ktorých takmer polovica bola preložená do cudzích jazykov a niekoľko vydaných len v cudzích jazykoch. Bol tiež členom Spoločnosti chorvátskych literárnych prekladateľov, redaktorom a spolupracovníkom vo veľkom množstve domácich a zahraničných katolíckych časopisov a zakladateľom vydavateľstva Teovizija . Ivančićova bibliografia do roku 2010 vyšla v zborníku diel: "Teologijom svjedočiti i naviještati (2010)" .
Diskografia.
V 60. rokoch Tomislav Ivančić nahral v Taliansku tri CD s piesňami v chorvátskom jazyku. Vzhľadom na vzácnosť edícií a vtedajšiu prax mnohých vydavateľstiev neuvádzať rok, nie je zatiaľ presný rok vydania týchto gramofónových platní datovaný.
World Heritage Committee

World Heritage Committee () je výbor UNESCO, ktorého hlavnou činnosťou je spravovanie zoznamu Svetového kultúrneho a prírodného dedičstva. Sídli v Paríži.
Výbor sa schádza každoročne na rôznych miestach. Je zložený zo zástupcov z 21 krajín, ktoré pristúpili na dohovor o Svetovom dedičstve. Zástupcovia sú volení valným zhromaždením na 6 rokov.
Anna Poráčová

Anna Poráčová (rodená "Šuťáková"; * 18. január 1962, Kyjov) je rusínska speváčka rusínskych a šarišských ľudových a duchovných piesní. Laureátka ústrednej celoslovenskej prehliadky ľudových piesní Makovická struna.
Zo života.
Anna Poráčová, rodená Šuťáková, sa narodila 18. januára v dedine Kyjov, ktorá sa nachádza pod Čergovským pohorím v okrese Stará Ľubovňa. Od malička rada spievala, preto ju učitelia zaangažovali do školského súboru.
Po príchode na Strednú ekonomickú školu do Prešova (v roku 1978) začala Anna účinkovať najprv vo folklórnom súbore Karpaťanin a potom v súbore Šarišan. Tu aktívne pôsobila päť rokov a s týmto súborom precestovala skoro celú Európu, bola aj v Tunise a trikrát v USA. Medzičasom spolupracovala aj s inými súbormi napr. so súborom Torysa, Zemplín, Sabinovčan a iné.
Neskôr sa venuje spevu sólovo, spolupracovala s mnohými telesami, hudobníkmi a spevákmi, čo prinieslo na svet veľa zaujímavých projektov a CD nosičov.
Okrem týchto CD účinkovala ešte na mnohých spoločných projektoch súboru Šarišan, no spolupracuje aj s OĽuN-om – Orchester ľudových nástrojov rádio Bratislava. Jej hlas môžete počuť aj na CD rusínkych piesní s názvom "A čija to chyža“. Spolupracovala aj s Ľudovou hudbou Kandráčovci.
Lines of action

Lines of action alebo aj LOA je abstraktná dosková hra pre dvoch hráčov, ktorú v roku 1969 vymyslel Claude Soucie.
Pravidlá.
Hracia doska má tvar štvorca a skladá sa z 8x8 polí. Každý z hráčov má k dispozícii 12 hracích kameňov svojej farby. Jeden hráč má biele kamene a druhý čierne. Na začiatku hry sa kamene umiestnia na hraciu dosku do počiatočnej pozície.
Pohyb hracích kameňov.
Hráči striedavo vykonávajú jednotlivé ťahy, pričom začína čierny. V každom ťahu môže hráč presunúť jeden hrací kameň svojej farby v ľubovolnom ortogonálnom alebo diagonálnom smere práve o toľko polí, koľko kameňov (ľubovolnej farby) sa práve nachádza na línii po ktorej vykonáva pohyb. Hracie kamene rovnakej farby sa môžu pri pohybe preskakovať. Súperove kamene sa preskakovať nesmú.
Odstránenie kameňa.
Hráč môže premiestniť svoj kameň na pole obsadené kameňom súpera, ktorý následne odstráni z hracej dosky.
Na tejto hre je zaujímavé to, že nie je vždy jasné či odstránenie súperovho kameňa je výhodou alebo nie. Väčší počet hracích kameňov na hracej doske znamená viac možností na blokovanie súpera. Na druhej strane menší počet hracích kameňov sa ľahšie spája do jednej skupiny.
Cieľ hry.
Cieľom hry je premiestniť svoje kamene tak, aby tvorili jednu spojitú skupinu. To znamená, že kamene tejto farby sa musia navzájom dotýkať v ľubovolnom smere – ortogonálne aj diagonálne. Víťazom hry je ten hráč, ktorému sa podarí spojiť všetky svoje kamene do jednej skupiny bez ohľadu na to, ktorý hráč je práve na ťahu.
V prípade, že v jednom ťahu sa spoja do jednej skupny kamene oboch hráčov, víťazí ten hráč ktorý je práve na ťahu. Ak niektorému hráčovi zostáva na hracej doske len jeden hrací kameň, stáva sa víťazom pretože splnil cieľ hry.
História.
Hra Lines of action bola prvýkrát predstavená širokej verejnosti po svojom zverejnení v knihe od Sida Sacksona "A Gamut of Games" v roku 1969, ale v nasledujúcich rokoch nedosiahla širšiu popularitu. Začiatkom deväťdesiatych rokov dvadsiateho storočia však začala popularita hry postupne stúpať a začali vznikať aj počítačové programy pre Lines of action.
Autor Lines of action, Claude Soucie, zomrel skôr, než začal byť o túto hru širší záujem. Sid Sackson vymyslel v roku 1982 podobnú hru s názvom Fields of action.
Sibyly (Raffael)

Sibyly (tiež Štyri Sibyly) je názov fresky namaľovanej renesančným umelcom Raffaelom Santim v roku 1514.
Freska, vypĺňajúca hornú časť oltárnej steny v kaplnke Chigi rímskeho kostola Santa Maria della Pace, vznikla na objednávku Raffaelovho priateľa, bankára Agostina Chigiho.
Dielo svojím námetom pripomínajúce Sibyly na Michelangelovej freskovej výzdobe Sixtínskej kaplnky má však iný obsah. Tým je Kristovo zmŕtvychvstanie.
Ako hlavné postavy na freske vystupujú štyri antické veštkyne, predpovedajúce Ježišovo narodenie. Na rozdiel od Sibýl v Sixtínskej kaplnke Raffaelove Sibyly nie sú zobrazené jednotlivo, ale do skupiny, čím vytvárajú ucelený ikonografický obraz. Spoločnosť im robia okrídlení cherubíni, ktorí Sibylám prinášajú písomné zvitky s fragmentami zo Zjavenia svätého Jána (Apokalypsy) a evanjelií. Texty na zvitkoch by sa dali interpretovať ako symbolické odkazy na skutky z Ježišovho života.
Každá zo Sibýl je identifikovateľná. Zľava je to Kúmska Sibyla, ktorej cherubín predáva zvitok s textom „Zmŕtvychvstanie“. Vpravo od nej v pololežiacej polohe na dosku píše Perzská Sibyla text „Bude mať osud smrti“. Ďalšie dve veštkyne sú umiestnené na pravej strane oblúka: vyššie, opierajúc sa o oblúk sedí Frýgická Sibyla čítajúca na doske nápis „Nebesia obklopujú zemskú nádobu“. Celkom napravo Raffael umiestnil Tiburskú Sibylu, nad ktorou vznášajúci sa anjel drží zvitok s textom „Otvorím a vstanem z mŕtvych“.
Zasvätenie do tajomstiev duchovného sveta má symbolizovať horiaca pochodeň v rukách cherubína kľačiaceho na podstavci na vrchole oblúka.
Nathan

Nathan je mužské krstné meno. Pochádza z hebrejského slova "נתן" (Náthán), čo v preklade znamená "Ten, kto dal" (Boh dal). Meniny má 29. decembra.